De regionale højspændingsnet i Danmark er blevet solgt til Energinet.dk for en samlet sum på 5,7 milliarder kroner.

Det er 10 regionale eltransmissionsselskaber, der er blevet opkøbt af staten - og nordjyske NV-Net A/S blev solgt for ca 600 millioner kroner. Salget betyder at det vil blive billigere for elforbrugere og virksomheder at bruge el - idet alle nu skulle få lige adgang til nettet. Ifølge beregninger vil den samlede besparelse på elregningen ligge på 200 millioner kroner om året fra 2020. Handlen vil blive afsluttet i august og være med virkning fra 1. januar i år